Diari Oficial de la Generalitat Valenciana


Sumari del DOGV 4321, del 26-08-2002 (2002/8297)

RESOLUCIÓ de 16 de juliol de 2002, del conseller d'Innovació i Competitivitat, per la qual es disposa la publicació de l'adhesió de l'Ajuntament d'Orihuela al Conveni Marc entre l'administració general de l'Estat i la Comunitat Valenciana per a la col·laboració en la progressiva implantació d'un sistema intercomunicat de registres entre l'administració general de l'Estat, l'administració de la Generalitat Valenciana i les entitats locals de l'àmbit territorial de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4321

Data del DOGV
:   26-08-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/8297


Data del document
:   16-07-2002

Organisme emissor
:   Conselleria d'Innovació i Competitivitat

Tipus de document
:   Resolució

Anàlisi jurídica

 Descriptors 

:   * Orihuela
    * registre de documents
    * cooperació administrativa
    * administració local
    * administració central
    * informàtica

RESOLUCIÓ de 16 de juliol de 2002, del conseller d'Innovació i Competitivitat, per la qual es disposa la publicació de l'adhesió de l'Ajuntament d'Orihuela al Conveni Marc entre l'administració general de l'Estat i la Comunitat Valenciana per a la col·laboració en la progressiva implantació d'un sistema intercomunicat de registres entre l'administració general de l'Estat, l'administració de la Generalitat Valenciana i les entitats locals de l'àmbit territorial de la Comunitat Valenciana. [2002/8297]
  
Una vegada conclosa la tramitació prevista en la clàusula 12 del Conveni Marc subscrit entre l'administració general de l'estat i la Comunitat Valenciana per a la col·laboració en la progressiva implantació d'un sistema intercomunicat de registres entre l'administració general de l'Estat, l'administració de la Generalitat Valenciana i les entitats locals de l'àmbit territorial de la Comunitat Valenciana, s'ha culminat l'adhesió de l'Ajuntament d'Orihuela a l'esmentat Conveni Marc, per la qual cosa és procedent publicar en el Diari Oficial de la Generalitat Valenciana la mencionada adhesió, a fi que se'n produïsca l'efectiva entrada en vigor. Per tot això, resolc:
  
Primer
  
Publicar l'adhesió de l'Ajuntament d'Orihuela al Conveni Marc entre l'administració general de l'Estat i la Comunitat Valenciana per a col·laborar en la progressiva implantació d'un sistema intercomunicat de registres entre l'administració general de l'Estat, l'administració de la Generalitat Valenciana i les entitats locals de l'àmbit territorial de la Comunitat Valenciana.
  
Segon
  
En conseqüència, a partir de la data de publicació de la present resolució, l'Ajuntament d'Orihuela podrà rebre i registrar escrits i comunicacions dirigits als òrgans i les entitats de dret públic de l'administració general de l'Estat i de l'administració de la Generalitat Valenciana. Les mencionades facilitats es produiran en els termes previstos en les clàusules del Conveni Marc entre l'administració general de l'Estat i la Comunitat Valenciana per a la col·laboració en la progressiva implantació d'un sistema intercomunicat de registres entre l'administració general de l'Estat, l'administració de la Generalitat Valenciana i les entitats locals de l'àmbit territorial de la nostra Comunitat Autònoma, subscrit pel president de la Generalitat Valenciana i el ministre per a les Administracions Públiques, el 20 de maig de 1997, i publicat en el Diari Oficial de la Generalitat Valenciana número 3014, del 16 de juny del mateix any, i en les instruccions que emanen de la Comissió de Seguiment i Avaluació del Conveni.
  
València, 16 de juliol de 2002.- El conseller d'Innovació i Competititivat: Fernando V. Castelló Boronat.